stanford-oval/wikipedia huggingface dataset:
ธงอาทิตย์อุทัย

ธงนาวีของประเทศญี่ปุ่น
ธงอาทิตย์อุทัย หรือ เคียวกูจิตสึกิ (ญี่ปุ่น: 旭日旗; โรมาจิ: Kyokujitsu-ki; อังกฤษ: Rising Sun Flag) เป็นธงญี่ปุ่นที่ประกอบด้วยแผ่นกลมสีแดงและแถบสีแดง 16 เส้นแผ่ออกมาจากแผ่นนั้น ธงอาทิตย์อุทัยเป็นสัญลักษณ์ของดวงอาทิตย์เหมือนกับธงชาติญี่ปุ่น
เดิมทีธงนี้ใช้งานโดยกลุ่มขุนศึกช่วงยุคเอโดะ (ค.ศ. 1603–1868) ต่อมาเมื่อวันที่ 15 พฤษภาคม ค.ศ. 1870 มีการนำธงนี้มาใช้เป็นธงทหารของกองทัพบกจักรวรรดิญี่ปุ่นตามนโยบายของรัฐบาลเมจิ และในวันที่ 7 ตุลาคม ค.ศ. 1889 จึงนำมาใช้เป็นธงนาวีของกองทัพเรือจักรวรรดิญี่ปุ่น[ต้องการแหล่งอ้างอิงดีกว่านี้]
ปัจจุบันมีการชูธงนี้ในกองกำลังป้องกันตนเองทางทะเลของญี่ปุ่น และธงแบบลำแสง 8 แห่งชูธงโดยกองกำลังป้องกันตนเองของญี่ปุ่นและกองกำลังป้องกันตนเองภาคพื้นดินญี่ปุ่น ธงอาทิตย์อุทัยยังปรากฏให้เห็นตามฉากต่าง ๆ ในชีวิตประจำวันที่ประเทศญี่ปุ่น เช่น ธงของชาวประมงที่ชักขึ้นเพื่อแสดงถึงการจับปลาจำนวนมาก ธงเพื่อเฉลิมฉลองการคลอดบุตร และธงสำหรับเทศกาลตามฤดูกาล
ธงนี้เป็นข้อพิพาทในชาติเอเชียแปซิฟิกส่วนใหญ่ โดยหลักในเกาหลีใต้ เกาหลีเหนือ จีน สิงคโปร์ รัสเซีย ฟิลิปปินส์ ไต้หวัน และทหารผ่านศึกฝ่ายสัมพันธมิตรในสงครามโลกครั้งที่สอง (โดยหลักในออสเตรเลีย) ที่มีการเชื่อมโยงธงนี้กับอาชญากรรมสงครามญี่ปุ่น ฝ่ายอักษะในสงครามโลกครั้งที่สอง และแสนยนิยมกับจักรวรรดินิยมญี่ปุ่น
การออกแบบ

ธงทหาร โดยมากออกแบบเพิ่มเติมจากลักษณะของธงชาติญี่ปุ่น, ลักษณะคล้ายธงชาติ มีรูปพระอาทิตย์สีแดงรัศมี 16 แฉก อยู่ตรงกลางธง และ ธงจักรพรรดินาวีญี่ปุ่น ลักษณะอย่างเดียวกันกับธงกองทัพจักรวรรดิญี่ปุ่น แต่ดวงกลมพระอาทิตย์นั้นค่อนมาทางต้นธง และเปล่งรัศมีสีแดง 16 แฉก ปลายรัศมีนั้นจดปลายธงทุกด้าน (อันมีที่มาจากชื่อประเทศของญี่ปุ่นว่า "ดินแดนแห่งอาทิตย์อุทัย") ธงชัยเฉลิมพลสำหรับกองทัพจักรวรรดิญี่ปุ่น มีลักษณะเดียวกับธงศึก ด้านอื่นมีแถบจีบสีเหลือง อัตราส่วน 2:3 ส่วนธงชัยเฉลิมพลทหารม้า และทหารปืนใหญ่, ผืนธงสี่เหลี่ยมจตุรัส อัตราส่วน 1:1 มุมล่างธงมีตราเครื่องหมายของหน่วยทหารดังกล่าว ในส่วนของธงนาวีนั้นยังคงลักษณะดั้งเดิม เฉดสีแดงของดวงอาทิตย์มีระดับเฉดสีที่แตกต่างกัน ธงกองกำลังป้องกันตนเองทางภาคพื้นดิน ธงนี้มีชื่อในภาษาญี่ปุ่นว่า "ธงฮาจิโจเคียวกูจิตสึกิ" (Hachijō-Kyokujitsuki - 八条旭日旗) ลักษณะเป็นธงพื้นสีขาว มีรูปพระอาทิตย์เปล่งรัศมี 8 แฉกอยู่กลาง ขอบธงเป็นสีทอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Rising Sun Flag of Japan
"Rising Sun Flag", MOFA, Japan, 27 July 2021.
MOFA, Japan (6 September 2021), "Rising Sun Flag as Japanese Longstanding Culture", YouTube.
โนริอากิ ซูงิยามะ

โนริอากิ ซูงิยามะ (ญี่ปุ่น: 杉山 紀彰; โรมาจิ: Sugiyama Noriaki) เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 9 มีนาคม ค.ศ. 1976 กรุ๊ปเลือดเอ
ผลงาน

บันทึกแวมไพร์วานิทัส เป็น โลกิ ออริเฟรม
บลีซ เป็น อิชิดะ อุริว
พลังอักษะเฮตาเลีย เป็น อาเธอร์ เคิร์กแลนด์      (อังกฤษ)
เกย์

สำหรับความหมายอื่น ดูที่ ชายรักร่วมเพศ
ธงเกย์ไพรด์สัญลักษณ์ประจำเพศเกย์
ชุมชนเกย์ในอาร์เจนตินา
เกย์ (อังกฤษ: Gay) เป็นศัพท์ที่โดยหลักสื่อถึงบุคคลที่มีรสนิยมหรือพฤติกรรมแบบรักร่วมเพศ เดิมมีความหมายว่า 'ไร้กังวล', 'ร่าเริง' หรือ 'สดใสและสะดุดตา'
ในขณะที่คำที่ใช้สื่อถึงชายที่มีรสนิยมรักร่วมเพศสืบไปถึงปลายคริสต์ศตวรรษที่ 19 ความหมายนี้เริ่มพบได้ทั่วไปในช่วงกลางคริสต์ศตวรรษที่ 20 ในภาษาอังกฤษสมัยใหม่ เกย์ ซึ่งใช้ได้ทั้งคำคุณศัพท์และคำนาม สื่อถึงสังคม, การกระทำ และวัฒนธรรมที่มีส่วนเกี่ยวข้องกับการรักร่วมเพศ ในคริสต์ทศวรรษ 1960 เกย์ กลายเป็นคำที่นิยมในกลุ่มชายรักร่วมเพศเพื่อกล่าวถึงรสนิยมทางเพศ ในช่วงปลายคริสต์ศตวรรษที่ 20 คำว่า เกย์ ถูกแนะนำโดยกลุ่มLGBTสายหลักและระเบียบงานสารบรรณเพื่อกล่าวถึงการดึงดูดคนที่มีรสนิยมรักร่วมเพศ ถึงแม้ว่าคำนี้มักใช้กับผู้ชายก็ตาม ในขณะที่คำจำกัดความทางเพศอย่างเลสเบียน ก็ใช้เฉพาะกลุ่มผู้หญิงรักเพศเดียวกัน
บาร์เกย์ "R Place" ในเมือง Seattle, Washington, USA
การใช้คำว่าเกย์ในภาษาไทย จะหมายความถึงเฉพาะผู้ชายที่รักร่วมเพศเท่านั้น อย่างไรก็ตาม ผู้ชายที่รักสองเพศ (รักและมีเพศสัมพันธ์ได้กับทั้งชายและหญิง; ไบเซ็กชวล) จะไม่ถูกเรียกว่าเป็นเกย์ ในประเทศไทยมีการแบ่งชนิดของเกย์ตามรสนิยมในการร่วมเพศ ได้แก่ เกย์รุก หรือ เกย์คิง คือเกย์ที่เป็นฝ่ายสอดใส่ในการร่วมเพศ, เกย์รับ หรือ เกย์ควีน คือเกย์ที่เป็นฝ่ายถูกสอดใส่ในการร่วมเพศ และ โบท คือเกย์ที่เป็นมีความพึงพอใจทั้งสองอย่างในการร่วมเพศ
ดูเพิ่ม

สโลแกนต่อต้าน LGBT
เกย์ยีน (Xq28)
ชายรักร่วมเพศ
กิจกรรมทางเพศของเกย์
เพศเอกลักษณ์
ประทุษวาจา
รักต่างเพศ
การต่อต้านสิทธิ LGBT
ศาสนากับการรักร่วมเพศ
กะเทย
การตีตราทางสังคม
ผู้ชายที่ร่วมเพศกับผู้ชาย
การร่วมเพศทางทวารหนัก
อ่านเพิ่ม

Cory, Donald Webster (1951). The Homosexual in America: A Subjective Approach. Greenberg. p. 107. Chapter 9 ("Take My Word For It") includes a valuable discussion of the term "gay.".
Leap, William (1995). Beyond the Lavender Lexicon: Authenticity, Imagination, and Appropriation in Lesbian and Gay Language. Taylor & Francis. p. 360. ISBN 978-2-88449-181-5.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Gay
วิกิคำคม มีคำคมที่กล่าวโดย หรือเกี่ยวกับ เกย์
เกย์ ที่เว็บไซต์ Curlie
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  อาร์เจนตินา  อิสราเอล  สหรัฐ  ลัตเวีย  เช็กเกีย  โครเอเชีย 
อื่น ๆ:  NARA
กรมทหารพรานที่ 48

| กรมทหารพรานที่ 48 |
| --- | --- |
กรมทหารพรานที่ 48
ประเทศ:  ไทย
รูปแบบ: กำลังกึ่งทหาร
บทบาท: ปฏิบัติการสนธิกำลัง การสงครามภูเขา รักษาความปลอดภัย การลาดตระเวน ยึดวัตถุระเบิด, อาวุธปืน และเครื่องกระสุน ปฏิบัติการด้านข่าวสารและเทคโนโลยี
กำลังรบ: 1,489 นาย (พ.ศ. 2554)
กองบัญชาการ: ค่ายกรมหลวงนราธิวาสราชนครินทร์ อำเภอเจาะไอร้อง จังหวัดนราธิวาส
คำขวัญ: คุณธรรม อุดมการณ์ คือหัวใจทหารพรานประชาชน
สีหน่วย:   น้ำตาล
วันสถาปนา: 25 มิถุนายน พ.ศ. 2554
ปฏิบัติการสำคัญ: ความไม่สงบในชายแดนภาคใต้ของประเทศไทย
ผู้บังคับบัญชา
ผู้บังคับการ: พันเอก ถนอมพงษ์ เรืองจันทร์
ผบ. สำคัญ: พันเอก ภูมินทร์ ชุมช่วย พันเอก สฐิรพงษ์ อาจหาญ
กรมทหารพรานที่ 48 (อักษรย่อ: กรม ทพ. 48; อังกฤษ: 48th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอเจาะไอร้อง อำเภอสุไหงปาดี และบางส่วนของ อำเภอแว้ง  ซึ่งมีกองบัญชาการอยู่ที่ค่ายกรมหลวงนราธิวาสราชนครินทร์ อำเภอเจาะไอร้อง จังหวัดนราธิวาส มี พันเอก ถนอมพงษ์ เรืองจันทร์ เป็น ผู้บังคับหน่วยเฉพาะกิจกรมทหารพรานที่ 48
นอกจากนี้ หน่วยเฉพาะกิจกรมทหารพรานที่ 48 ยังได้จัดตั้งศูนย์ปฏิบัติการข่าวสารและเทคโนโลยี เพื่อดำเนินการด้านข่าวสารและเทคโนโลยี
เหตุการณ์สำคัญ

เดือนกุมภาพันธ์ พ.ศ. 2555 ชาวบ้านจังหวัดปัตตานีได้เรียกร้องไม่ให้กำลังพลของหน่วยเฉพาะกิจกรมทหารพรานที่ 45 ออกนอกพื้นที่ เนื่องด้วยมีความผูกพัน และรู้สึกถึงความปลอดภัย
ในช่วงหลายปีที่ผ่านมา หน่วยเฉพาะกิจกรมทหารพรานที่ 48 ได้จัดกิจกรรมพบปะ 2 ผู้นำศาสนา ที่อำเภอสุไหงปาดี จังหวัดนราธิวาส เพื่อสานสัมพันธ์ระหว่างชาวไทยพุทธและมุสลิม โดยมีประชาชนชาวสุไหงปาดีเข้าร่วมกิจกรรมเป็นจำนวนมาก
เดือนมกราคม พ.ศ. 2562 เกิดเหตุลอบวางระเบิดสังหารเจ้าหน้าที่ทหารพราน กองร้อยทหารพรานที่ 4814 กรมทหารพรานที่ 48 จนได้รับบาดเจ็บ 5 นาย โดยเจ้าหน้าที่ได้ใช้ปืนยิงต่อสู้ จากนั้น คนร้ายได้จุดชนวนลูกที่ 2 ที่ซ่อนไว้ในพงหญ้าริมทางห่างจากจุดเกิดเหตุเพียงประมาณ 15 เมตร ส่งผลให้เจ้าหน้าที่ได้รับบาดเจ็บอีก 5 นาย ซึ่งเหตุการณ์นี้ อยู่ห่างจากโรงเรียนบ้านกือตอเพียง 200 เมตร เสียงปะทะทำให้เด็กนักเรียนเกิดหวาดผวาและร้องไห้ ส่วนครูประจำชั้นได้ช่วยดึงนักเรียนหมอบกับพื้น และปลอบนักเรียนที่ร้องไห้
วันที่ 30 มีนาคม ของปีเดียวกัน ได้เกิดเหตุลอบวางระเบิดและซุ่มยิงหน่วยเฉพาะกิจกรมทหารพรานที่ 48 ขณะเดินทางไปร่วมงานกีฬาสัมพันธ์ที่โรงเรียนตาดีกา จากเหตุการณ์ดังกล่าว สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดนราธิวาส เชิญสิ่งของพระราชทานไปมอบแก่ผู้ที่ได้รับบาดเจ็บ
ปฏิบัติการสำคัญ

เดือนมกราคม พ.ศ. 2556 ทหารพรานกรมทหารพรานที่ 48 ได้ทำการค้นหาอาวุธปืน โดยเฉพาะปืนกลหนัก และอุปกรณ์ประกอบวัตถุระเบิด ที่เชื่อว่ากลุ่มก่อความไม่สงบได้ซุกซ่อนฝังดินในตำบลบูกิต และตำบลมะรือโบออก อำเภอเจาะไอร้อง หลังเจ้าหน้าที่สามารถยึดอาวุธปืนที่ถูกปล้นเมื่อปี พ.ศ. 2547 กลับคืนมาได้กว่า 10 กระบอก
วันที่ 23 กุมภาพันธ์ พ.ศ. 2563 กรมทหารพรานที่ 48 ร่วมกับทหารพรานจากหน่วยเฉพาะกิจกรมทหารพรานที่ 45 และกรมทหารพรานที่ 49 เข้าปฏิบัติการในเทือกเขาตะเว ซึ่งมีการปะทะกับแนวร่วมขบวนการบีอาร์เอ็น โดยเจ้าหน้าที่ไม่ได้รับบาดเจ็บหรือเสียชีวิต ส่วนฝ่ายตรงข้ามเสียชีวิต 5 ราย พร้อมตรวจยึดอาวุธปืน 6 กระบอก ประกอบด้วยเอ็ม 16 จำนวน 5 กระบอก และเอชเค 33 จำนวน 1 กระบอก ขณะที่ผู้ร่วมขบวนการที่เหลือยังคงหลบหนีไป
กิจกรรมเพื่อสังคม

เดือนสิงหาคม พ.ศ. 2560 กรมทหารพรานที่ 48 และกองพันทหารราบที่ 3 กรมทหารราบที่ 151 ได้ร่วมกันรับบริจาคสิ่งของ เพื่อส่งต่อความช่วยเหลือแก่ผู้ประสบอุทกภัยที่ภาคอีสาน รวมถึงในเดือนพฤศจิกายน ของปีเดียวกัน หน่วยเฉพาะกิจกรมทหารพรานที่ 48 ได้นำข้าวสารและน้ำดื่มไปมอบแก่ชาวบ้านที่ได้รับผลกระทบจากสถานการณ์น้ำท่วม ในอำเภอสุไหงปาดี จังหวัดนราธิวาส
ส่วนในเดือนกรกฎาคม พ.ศ. 2561 หน่วยเฉพาะกิจกรมทหารพรานที่ 48 ได้เข้าร่วมโครงการส่งเสริมความสัมพันธ์โรงเรียนบ้านกาวะกับชุมชน ที่อำเภอสุไหงปาดี จังหวัดนราธิวาส
โครงสร้าง

กองร้อยทหารพราน สนับสนุน[ต้องการอ้างอิง]
กองร้อยทหารพรานที่ 4801
กองร้อยทหารพรานที่ 4802
กองร้อยทหารพรานที่ 4803
กองร้อยทหารพรานที่ 4804
กองร้อยทหารพรานที่ 4805 – จัดกิจกรรมสร้างความสัมพันธ์ระหว่างชาวไทยพุทธและมุสลิม
กองร้อยทหารพรานที่ 4806
กองร้อยทหารพรานที่ 4807
กองร้อยทหารพรานที่ 4808
กองร้อยทหารพรานที่ 4809 – มีอาสามัครทหารพรานถูกยิงในวันวาเลนไทน์ และพยายามยิงตอบโต้ แต่กระสุนขัดลำกล้อง
กองร้อยทหารพรานที่ 4810
กองร้อยทหารพรานที่ 4811 – ช่วยสร้างและซ่อมแซมบ้านให้แก่ผู้ยากไร้เมื่อปี พ.ศ. 2561
กองร้อยทหารพรานที่ 4812
กองร้อยทหารพรานที่ 4813
กองร้อยทหารพรานที่ 4814
กองร้อยทหารพราน กองหนุน[ต้องการอ้างอิง]
หมวดทหารพรานหญิง กรมทหารพรานที่ 48
สิ่งสืบทอด

หน่วยเฉพาะกิจกรมทหารพรานที่ 48 ได้จัดตั้งศูนย์ปฏิบัติการข่าวสารและเทคโนโลยี ที่เผยแพร่ข้อมูลด้านการทหาร, เทคโนโลยี, ข่าวสาร และความรู้ที่เป็นประโยชน์ รวมถึงในเพจเฟซบุ๊กของศูนย์ปฏิบัติการเมื่อเดือนพฤษภาคม พ.ศ. 2562 ได้เผยถึงการก่อความไม่สงบในช่วงเดือนรอมฎอนที่ลดลงกว่า 60 เปอร์เซ็นต์ จากความร่วมมือของประชาชนในพื้นที่
รางวัลที่ได้รับ

พ.ศ. 2557 – รางวัลชนะเลิศ “สถานีการทดสอบวิ่งประกอบอาวุธและเครื่องสนามระยะทาง 3 ไมล์และยิงปืนทางยุทธวิธี” การแข่งขันทดสอบขีดความสามารถหน่วยทหารพราน กองทัพบก ประจำปี 2557
พ.ศ. 2559 – โล่รางวัลขีดความสามารถ จากการแข่งขันขีดความสามารถทหารพรานกองทัพบก ประจำปี 2559
บุคคลที่มีชื่อเสียง

พันโท อิศรา จันทะกระยอม – อดีตรองผู้บังคับการกรมทหารพรานที่ 48
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
| ฮีโน่ 300 |  | รถบรรทุก 6 ล้อ |  ญี่ปุ่น | มีแบบสีน้ำเงิน |
| อีซูซุ ดีแมคซ์ |  | รถกระบะ |  ญี่ปุ่น | มีแบบสีฟ้า 4 ประตู |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-1 ไอระควอย |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| เอ็ม 16 เอ 1 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 16 เอ 2/เอ็ม 203 |  | ปืนเล็กยาวจู่โจม | 5.56×45 มม. นาโต |  สหรัฐ | เอ็ม 16 เอ 2 ติดตั้งเครื่องยิงลูกระเบิดเอ็ม 203 |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| ไอเอ็มไอ ทาวอร์ เอกซ์ 95 |  | บุลพัป | 5.56×45 มม. นาโต |  อิสราเอล |  |
| อาก้า |  | ปืนเล็กยาวจู่โจม | 7.62×39 มม. เอ็ม 43 |  สหภาพโซเวียต | ได้มาจากผู้ก่อการร้ายคอมมิวนิสต์ (ผกค.) |
| แม็ก-58 |  | ปืนกลอเนกประสงค์ | 7.62×51 มม. นาโต |  เบลเยียม |  |
แหล่งข้อมูลอื่น

กรมทหารพรานที่ 48 ที่เฟซบุ๊ก
หมวดทหารพรานหญิงที่ 45 กรมทหารพรานที่ 48 ที่เฟซบุ๊ก
ศูนย์ปฏิบัติการข่าวสารและเทคโนโลยี ฉก.ทพ.48 ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
การจัดกำหนดการ (คอมพิวเตอร์)

ในคอมพิวเตอร์ การจัดกำหนดการ (อังกฤษ: scheduling) เป็นการมอบหมายงานให้กับทรัพยากรซึ่งทำงานให้เสร็จสมบูรณ์ โดยงานที่มอบหมายอาจเป็นส่วนย่อยการประมวลผลเสมือน เช่น เทร็ด กระบวนการ หรือข้อมูลสายงาน ซึ่งจะถูกนำไปจัดกำหนดการให้กับส่วนของทรัพยากรฮาร์ดแวร์ เช่น หน่วยประมวลผลกลาง หรือแผงวงจรส่วนขยาย
วิศรุต หิรัญบุศย์

| วิศรุต หิรัญบุศย์ |
| --- | --- |
ชื่อเกิด: วิศรุต หิรัญบุศย์
เกิด: 21 ธันวาคม พ.ศ. 2534 (32 ปี) กรุงเทพมหานคร ประเทศไทย
ส่วนสูง: 187 เซนติเมตร
อาชีพ: นักแสดง
ปีที่แสดง: พ.ศ. 2556–ปัจจุบัน
ผลงานเด่น: ลือชัย / คล้าว - คุณชายปวรรุจ (2556)  บุญล้น - เสื้อสีฝุ่น (2557)  นายจันหนวดเขี้ยว - บางระจัน (2558)  เมฆ - สองหัวใจนี้เพื่อเธอ (2558)  หมอผีเมืองอินทร์ - นาคี (2559)  เนเมียวสีหบดี - หนึ่งด้าวฟ้าเดียว (2561)  ชัยยะนาคา - เพลิงนาคา (2562)  พฤกษ์ - เล่ห์บรรพกาล (2563)  อนุวาท - แค้นรักสลับชะตา (2564)  อะรู - ลายกินรี (2565)  บุญ - หมอหลวง (2566)  เอกภัทร์ (เอก) - สืบลับหมอระบาด (2566)
สังกัด: สถานีวิทยุโทรทัศน์ไทยทีวีสีช่อง 3 (2556–ปัจจุบัน)
วิศรุต หิรัญบุศย์ (เกิด 21 ธันวาคม พ.ศ. 2534) ชื่อเล่น ไผ่ เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เริ่มเป็นที่รู้จักจากบทบาท “คล้าว“ จากซีรีส์ชุด สุภาพบุรุษจุฑาเทพ เรื่อง คุณชายปวรรุจ (2556) และบทบาท “เมฆ“ จากละครเรื่อง สองหัวใจนี้เพื่อเธอ (2558)
ประวัติ

วิศรุต หิรัญบุศย์ มีชื่อเล่นว่า ไผ่ เกิดเมื่อวันที่ 21 ธันวาคม พ.ศ. 2534 เป็นบุตรคนโตในบรรดาพี่น้อง 2 คน มีบิดาชื่อ นรงค์ หิรัญบุศย์ และมารดาชื่อ หทัยรัตน์ หิรัญบุศย์ มีน้องชายชื่อ ศรัณย์ หิรัญบุศย์
วิศรุตจบการศึกษาระดับชั้นประถมศึกษาและมัธยมศึกษาจากโรงเรียนอมาตยกุล และระดับปริญญาตรีจากคณะเศรษฐศาสตร์ มหาวิทยาลัยเกษตรศาสตร์
เข้าสู่วงการ

วิศรุตเข้าสู่วงการจากการประกวด Men's Health Guy Challenge 2012 ต่อมาจึงได้มีผลงานละครเรื่องแรกคือซีรีส์ สุภาพบุรุษจุฑาเทพ เรื่อง คุณชายปวรรุจ ทางช่อง 3
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
แหล่งข้อมูลอื่น

วิศรุต หิรัญบุศย์ ที่อินสตาแกรม
ปิศาจ

แอนโทนีอธิการถูกปีศาจคุกคาม แกะสลักโดยมาร์ทีน โชนเกาเออร์ในทศวรรษ 1480.
ปิศาจ หรือ ปีศาจ (สันสกฤต: ปิศาจ; อังกฤษ: demon) หมายถึง ผี วิญญาณชั่วร้ายที่ให้โทษ ตรงข้ามกับเทวดาหรือทูตสวรรค์ซึ่งเป็นวิญญาณฝ่ายดีและให้คุณ เป็นคติที่มักพบในศาสนา เรื่องลี้ลับ วรรณกรรม บันเทิงคดี เรื่องปรัมปรา และนิทานพื้นบ้าน
ศัพทมูล

คำว่า ปิศาจ ในภาษาสันกฤตแปลว่าผู้กินเนื้อ ใช้หมายถึงอสุรกายชนิดหนึ่งตามคติศาสนาแบบอินเดีย ในภาษาไทยใช้หมายถึงผี ส่วนคำว่า demon ในภาษาอังกฤษ มาจากคำว่า ไดมอน (δαίμων, daimōn) ในภาษากรีกซึ่งแปลว่า เทวดา อัจฉริยะ หรือมาจากคำว่า daemonium ในภาษาละตินซึ่งแปลว่า วิญญาณร้าย
เหตุการณ์ (การคอมพิวเตอร์)

ในการคอมพิวเตอร์ เหตุการณ์ คือการกระทำที่ซอฟต์แวร์จดจำและจัดการ เหตุการณ์ในคอมพิวเตอร์สามารถสร้างหรือกระตุ้นได้โดยระบบ โดยผู้ใช้ หรือโดยวิธีการอื่น ๆ โดยปกติ เหตุการณ์จะจัดการพร้อมกันตามผังการทำงานของโปรแกรม กล่าวคือ ซอฟต์แวร์อาจมีตำแหน่งหนึ่งหรือหลายตำแหน่งที่ใช้จัดการเหตุการณ์ โดยมักจะเป็นวงวนเหตุการณ์ ที่มาของเหตุการณ์รวมถึงผู้ใช้ ซึ้งอาจกระทำกับซอฟต์แวร์โดยการเคาะปุ่มคีย์บอร์ด อีกแหล่งที่มาคืออุปกรณ์ฮาร์ดแวร์ เช่น ตัวจับเวลา ซอฟต์แวร์ยังสามารถกระตุ้นชุดเหตุการณ์ต่าง ๆ ให้อยู่ในวงวนเหตุการณ์ ซอฟต์แวร์ที่เปลี่ยนพฤติกรรมเพื่อตอบสนองเหตุการณ์เรียกว่า ซอฟต์แวร์เชิงเหตุการณ์ มักมีเป้าหมายเป็นการปฏิสัมพันธ์
ระบบหลายภารกิจ

ในการคอมพิวเตอร์ มัลติทาสกิง (อังกฤษ: multitasking) หรือศัพท์บัญญัติว่า ระบบหลายภารกิจ คือระบบที่รองรับการทำภารกิจหรือกระบวนการหลายอย่างได้พร้อมกัน โดยภารกิจที่เรียกขึ้นมาใหม่อาจไปขัดจังหวะภารกิจอื่น ๆ ที่กำลังทำอยู่โดยไม่รอจนเสร็จสิ้น ส่งผลให้คอมพิวเตอร์ทำภารกิจต่าง ๆ แทรกสลับกันได้โดยใช้ทรัพยากรร่วมกัน เช่น หน่วยประมวลผลกลาง และหน่วยความจำหลัก
การทำงานของระบบมัลติทาสกิงจะเริ่มจากการขัดจังหวะโปรแกรมที่กำลังทำงานอยู่ จากนั้นก็จะบันทึกสถานะต่าง ๆ ของโปรแกรม และทำการเรียกสถานะของอีกโปรแกรมหนึ่งขึ้นมา แล้วจึงสลับการควบคุมไปยังโปรแกรมนั้น ซึ่งการสลับนี้อาจเกิดขึ้นได้ภายในช่วงเวลาที่ตายตัว หรือในบางโปรแกรมอาจมีการเขียนโค้ดให้ทำการส่งสัญญาณไปยังซอฟต์แวร์กำกับดูแล (supervisory software) เมื่อสามารถถูกขัดจังหวะได้
ระบบมัลติทาสกิงไม่จำเป็นต้องให้มีภารกิจหลายอย่างเข้ามาประมวลผลแบบขนานไปพร้อมกัน แต่เป็นการช่วยให้ภารกิจหนึ่งอย่างทำงานได้คืบหน้าในระยะเวลาที่ตายตัว นอกจากนี้ยังช่วยให้สามารถทำภารกิจหลายอย่างได้เป็นจำนวนมากกว่าจำนวนของหน่วยประมวลผลกลางที่มีอยู่ในคอมพิวเตอร์ที่ใช้มัลติโพรเซสเซอร์ ทำให้สามารถใช้ฮาร์ดแวร์ได้อย่างมีประสิทธิภาพยิ่งขึ้น
พระยาคำยอดฟ้า

| พระเจ้าคำยอดฟ้า>  เจ้าเมืองน่าน ครั้งที่ 1 เจ้าผู้ครองเมืองน่าน องค์ที่ 33 |
| --- | --- |
ครองราชย์: พ.ศ.  2059 - 2060 (3 เดือน)
ก่อนหน้า: เจ้าหลวงเมืองฝาง
ถัดไป: เจ้าพระยาหน่อเชียงแสน 
เจ้าเมืองน่าน ครั้งที่ 2 เจ้าผู้ครองนครน่าน องค์ที่ 35
ครองราชย์: พ.ศ.  2062 - 2069 (7 ปี)
ก่อนหน้า: เจ้าพระยาหน่อเชียงแสน
ถัดไป: เจ้าแสนสงคราม
 เจ้าเมืองน่าน ครั้งที่ 3 เจ้าผู้ครองนครน่าน องค์ที่ 37
ครองราชย์: พ.ศ.  2069 - 2070 (1 ปี)
ก่อนหน้า: เจ้าแสนสงคราม
ถัดไป: พระยาพลเทพฦๅไชย 

พิราลัย: พ.ศ. 2070  ณ เมืองเชียงใหม่
เจ้าพระยาคำยอดฟ้า หรือเจ้าพระยาแสนสงครามคำยอดฟ้าเป็นเจ้าผู้ครองนครน่าน องค์ที่ 33 ครองเมืองน่าน ระหว่างปี พ.ศ. 2058 - 2059 ต่อมาได้ย้ายไปครองเมืองพยาว ครั้งที่ 2 เป็นเจ้าผู้ครองนครน่าน องค์ที่ 35 ครองเมืองน่าน ระหว่างปี พ.ศ. 2062 - 2069 และครั้งที่ 3 เป็นเจ้าผู้ครองนครน่าน องค์ที่ 37 ครองเมืองน่าน ระหว่างปี พ.ศ. 2069 - 2070
กรณียกิจ

พ.ศ. 2065 พระเจ้าติโลกราช ได้ให้พระยาคำยอดฟ้า มาเสวยราชที่เมืองน่าน เป็นครั้งที่ 2 ราว พระยาคำยอดฟ้า ก็ได้ร่วมกับพระสงฆ์เจ้า และประชาชน สร้าง “ พระเจ้าล้านทอง” (พระประธานในวิหารหลวงข้างองค์พระธาตุแช่แห้ง) และสร้างวิหารราย หรือศาลาราย (ศาลาเชิงบาตร) รอบองค์พระธาตุแช่แห้ง  ก่อนที่จะกลับไปครองเมืองเชียงใหม่
สถานที่อันเนื่องมาจากพระนาม

ถนนคำยอด
โอเพนออฟฟิศดอตอ็อก

| --- | --- |

ภาพหน้าจอเลือกซอฟต์แวร์ ในโอเพนออฟฟิศดอตอ็อก 3.0
นักพัฒนา: ซัน ไมโครซิสเต็มส์ และอาสาสมัคร

รุ่นเสถียร:   (25 มกราคม พ.ศ. 2554 (2011-01-25); 5053 วันก่อน)
 
ภาษาที่เขียน: ภาษาซีพลัสพลัส, ภาษาจาวา
ระบบปฏิบัติการ: หลายระบบปฏิบัติการ
ภาษา: มากกว่า 110 ภาษา 
ประเภท: ซอฟต์แวร์ชุดสำนักงาน
สัญญาอนุญาต: GNU Lesser General Public License 3.0
เว็บไซต์: www.openoffice.org  th.openoffice.org (ไทย)
โอเพนออฟฟิศดอตอ็อก (อังกฤษ: OpenOffice.org ย่อว่า OO.o หรือ OOo) เป็นชุดซอฟต์แวร์สำนักงานที่ทำงานบนหลายระบบปฏิบัติการ เผยแพร่ในรูปแบบซอฟต์แวร์เสรี เขียนขึ้นโดยใช้ชุดเครื่องมือส่วนต่อประสานกราฟิกของตัวเอง รองรับรูปแบบโอเพนด็อกคิวเมนต์ (ODF) ซึ่งเป็นมาตรฐานไอเอสโอ/ไออีซีเพื่อการแลกเปลี่ยนข้อมูล และใช้เป็นรูปแบบแฟ้มพื้นฐาน อีกทั้งยังรองรับรูปแบบเอกสารจากไมโครซอฟท์ ออฟฟิศ และอื่น ๆ กระทั่งเดือนพฤศจิกายน พ.ศ. 2552 โอเพนออฟฟิศดอตอ็อกรองรับมากกว่า 110 ภาษา
โอเพนออฟฟิศดอตอ็อกพัฒนาต่อยอดมาจากสตาร์ออฟฟิศ (StarOffice) ซอฟต์แวร์สำนักงานจากสตาร์วิชัน (StarVision) ซึ่งภายหลังถูกควบกิจการโดยซัน ไมโครซิสเต็มส์ เมื่อเดือนสิงหาคม พ.ศ. 2542 รหัสต้นฉบับของชุดซอฟต์แวร์นี้เผยแพร่เมื่อเดือนกรกฎาคม พ.ศ. 2543 ด้วยจุดประสงค์เพื่อช่วงชิงส่วนแบ่งตลาดจากไมโครซอฟท์ ออฟฟิศ โดยเพิ่มทางเลือกเสรีต่อผู้ใช้และผู้พัฒนา รุ่นหลัง ๆ ของสตาร์ออฟฟิศจะใช้โอเพนออฟฟิศดอตอ็อกเป็นพื้นฐานแทน และเพิ่มองค์ประกอบที่เป็นกรรมสิทธิ์ของสตาร์ออฟฟิศ
ซอฟต์แวร์และโครงการนี้อาจเรียกอย่างไม่เป็นทางการว่า โอเพนออฟฟิศ แต่ชื่อนี้เป็นเครื่องหมายการค้าของบริษัทในเนเธอร์แลนด์ ซึ่งก่อตั้งโดย Wouter Hanegraaff  และมีการใช้ชื่อนี้ในออเรนจ์สหราชอาณาจักรอีกเช่นกัน  จึงทำให้โครงการนี้ต้องใช้ชื่อว่า โอเพนออฟฟิศดอตอ็อก เป็นชื่อทางการ
ในประเทศไทย เคยมีการนำ โอเพนออฟฟิศดอตอ็อกมาพัฒนาต่อเพื่อให้ใช้งานภาษาไทยได้ โดยสองตัวหลักที่เป็นที่รู้จักกันในวงกว้าง คือ ปลาดาวออฟฟิศ ที่สนับสนุนโดย ซัน ไมโครซิสเต็มส์ (ประเทศไทย) และ ออฟฟิศทะเล ที่พัฒนาโดยเนคเทค [ต้องการอ้างอิง]
ประวัติ

ในปีค.ศ. 1999 ซันไมโครซิสเต็มส์ได้ซื้อซอฟต์แวร์ สตาร์ออฟฟิศ จากบริษัทซอฟต์แวร์ของเยอรมนีชื่อ สตาร์ดิวิชัน ซันได้อนุญาตให้ใช้สตาร์ออฟฟิศ เวอร์ชัน 5.2 ได้โดยไม่มีค่าใช้จ่าย ในปีค.ศ. 2000 ซันได้เผยแพร่ซอร์สโค้ดของสตาร์ออฟฟิศภายใต้สัญญาอนุญาต LGPL และ Sun Industry Standards Source License (SISSL) เพื่อจะสร้างชุมชนโอเพนซอร์ส โครงการใหม่ที่ตั้งขึ้นมีชื่อว่า OpenOffice.org เว็บไซต์ของโอเพนออฟฟิศดอตอ็อกเริ่มเปิดใช้งานในเดือนตุลาคม ปี 2000
โอเพนออฟฟิศดอตอ็อก 1.0 เปิดตัวในเดือนพฤษภาคม ค.ศ. 2002
ซันประกาศยุติการใช้งาน SISSL ในปี ค.ศ. 2005 โครงการโอเพนออฟฟิศดอตอ็อกจึงใช้เพียงสัญญาอนุญาตแบบ LGPL ในเวอร์ชันหลังจากนั้นมา โอเพนออฟฟิศดอตอ็อกเปิดตัวโปรแกรมเวอร์ชัน 2.0 ในเดือนตุลาคม ค.ศ. 2005 โดยใช้รูปแบบไฟล์ OpenDocument แทน OpenOffice.org XML
โอเพนออฟฟิศดอตอ็อก 3.0 เปิดตัวในเดือนตุลาคม ค.ศ. 2008 โดยสามารถเปิดเอกสารในรูปแบบ Office Open XML ได้ และรองรับรูปแบบไฟล์ OpenDocument 1.2
ซันไมโครซิสเต็มส์ยังคงทำตลาดสตาร์ออฟฟิศเป็นซอฟต์แวร์เชิงพานิชย์ โดยใช้โอเพนออฟฟิศดอตอ็อกเป็นฐาน และเพิ่มความสามารถบางอย่างเข้าไป
โปรแกรมในชุด

| โปรแกรม | หมายเหตุ |
| --- | --- |
ไรเตอร์ (Writer): โปรแกรมประมวลคำคล้ายกับไมโครซอฟท์ เวิร์ด หรือเวิร์ดเพอร์เฟกต์ สามารถนำเข้าเอกสาร DOC ของเวิร์ดได้ สามารถส่งออกเป็นเอกสาร PDF โดยไม่ต้องใช้ซอฟต์แวร์เพิ่มเติม และสามารถใช้เป็นโปรแกรมแก้ไขแบบ WYSIWYG สำหรับสร้างเว็บเพจ
แคลก์ (Calc): โปรแกรมแผ่นตารางทำการคล้ายกับไมโครซอฟท์ เอกซ์เซล หรือโลตัส 1-2-3 สามารถนำเข้าเอกสาร XLS ของเอกซ์เซลได้ Calc มีคุณลักษณะหลายอย่างที่ไม่มีในเอกซ์เซล รวมทั้งระบบที่สามารถกำหนดลำดับกราฟโดยอัตโนมัติ ขึ้นอยู่กับข้อมูลของผู้ใช้ในตาราง และ Calc ก็สามารถส่งเอกสารออกเป็น PDF ได้เช่นกัน
อิมเพรส (Impress): โปรแกรมนำเสนอคล้ายกับไมโครซอฟท์ พาวเวอร์พอยต์ หรือแอปเปิล คีย์โน้ต สามารถส่งออกการนำเสนอเป็นไฟล์ของอะโดบี แฟลช (SWF) ซึ่งสามารถทำให้สามารถเล่นแฟลชได้บนเครื่องที่ได้ติดตั้งแฟลชเพลเยอร์ สามารถส่งออกเป็นเอกสาร PDF และสามารถนำเข้ารูปแบบไฟล์ PPT ของเพาเวอร์พอยต์ได้ Impress ขาดแม่แบบการออกแบบเบื้องต้นที่พร้อมใช้งาน อย่างไรก็ตาม แม่แบบเหล่านั้นสามารถดาวน์โหลดได้จากอินเทอร์เน็ต 
เบส (Base): โปรแกรมจัดการฐานข้อมูลคล้ายกับไมโครซอฟท์ แอ็กเซส Base สามารถสร้างและจัดการแก้ไขฐานข้อมูล สร้างแบบฟอร์มและรายงานเพื่อให้สามารถใช้งานได้ง่ายจากผู้ใช้ทั่วไป Base สามารถใช้เป็นส่วนหน้าของระบบฐานข้อมูลที่แตกต่างได้หลายชนิด รวมทั้งฐานข้อมูลแอ็กเซส (JET), แหล่งข้อมูล ODBC, และ MySQL/PostgreSQL Base เริ่มเข้ามาเป็นโปรแกรมในชุดตั้งแต่รุ่น 2.0 เป็นการดัดแปลงมาจาก HSQL ในขณะที่ Base สามารถเป็นส่วนหน้าของฐานข้อมูลใด ๆ ดังที่กล่าวไว้ โปรแกรมไม่จำเป็นต้องติดตั้งอะไรเพิ่มเติม เพียงแค่ส่งผ่านคำสั่ง SQL หรือใช้งานผ่านส่วนต่อประสานกราฟิกหากต้องการ
ดรอว์ (Draw): โปรแกรมสร้างและแก้ไขเวกเตอร์กราฟิกส์และเครื่องมือสร้างแผนภูมิ คล้ายกับไมโครซอฟท์ วิซิโอ มีคุณลักษณะเทียบได้กับรุ่นก่อนของคอเรลดรอว์ สามารถสร้างจุดเชื่อมต่อระหว่างรูปร่างและเส้นที่อยู่ใกล้เคียง เพื่อการวาดแผนภูมิให้ง่ายขึ้นเช่นโฟลวชาร์ต โปรแกรมนี้มีคุณลักษณะคล้ายซอฟต์แวร์ประเภท Desktop publishing อาทิ Scribus และไมโครซอฟท์ พับบลิชเชอร์ Draw สามารถส่งออกเอกสารให้เป็น PDF ได้เช่นกัน
แมท (Math): เครื่องมือสำหรับสร้างและแก้ไขสูตรคณิตศาสตร์ คล้ายกับไมโครซอฟท์ อีเควชันเอดิเตอร์ สูตรที่สร้างขึ้นสามารถฝังลงในเอกสารอื่น ๆ ของโอเพนออฟฟิศดอตอ็อกเช่นเดียวกับที่ทำโดย Writer รองรับการใช้ฟอนต์หลายแบบและสามารถส่งออกเป็น PDF
รุ่นที่เข้ากันได้

FreeBSD: v3.0.1 v2.4.1
Linux
Solaris
Mac OS X 10.2: ไปจนถึง v1.1.2
Mac OS X 10.3: ไปจนถึง v2.1
Mac OS X 10.4–10.5 (PowerPC) : ไปจนถึง v2.4.1 (v3.0 อยู่ระหว่างการทดสอบ)
Mac OS X 10.4–10.5 (Intel) : v3.0
Windows 95: ไปจนถึง v1.1.5
Windows 98–ME: ไปจนถึง v2.4.2
Windows 2000–SEVEN: v3.0
โอเอส/2 และ eComStation: ไปจนถึง v2.4.0 (v3.0 อยู่ระหว่างการทดสอบ)
คู่มือการใช้งาน

ดาวน์โหลด คู่มือ โปรแกรมสำนักงาน OpenOffice.org ของ SIPA [ลิงก์เสีย]
ดาวน์โหลด OpenOffice.org Flash training ของ SIPA [ลิงก์เสีย]
ค้นปัญหาที่ถามบ่อย (FAQ) ที่ Thai OpenOffice.org KBS [Knowleage Base System] เก็บถาวร 2011-05-11 ที่ เวย์แบ็กแมชชีน
ดูเพิ่ม

ปลาดาวออฟฟิศ
ออฟฟิศทะเล
แหล่งข้อมูลอื่น

OpenOffice.org
OpenOffice.org ภาษาไทย
ที่ลุ่มน้ำขัง

ที่ลุ่มน้ำขังแห่งหนึ่งในประเทศเยอรมนี
ป่าบึงราตารคุล ประเทศบังกลาเทศ
ที่ลุ่มน้ำขัง หรือ มาบ (อังกฤษ: swamp) เป็นพื้นที่ชุ่มน้ำที่มีไม้ต้นขึ้นปกคลุมในลักษณะเป็นป่า มีน้ำซับขังอยู่ตลอดแทบไม่มีทางระบายออก จัดเป็นพื้นที่รอยต่อระหว่างระบบนิเวศน้ำและบก ที่ลุ่มน้ำขังมีขนาดแตกต่างกันไปและกระจายอยู่ทั่วโลก น้ำในที่ลุ่มน้ำขังอาจเป็นได้ทั้งน้ำจืด น้ำกร่อย หรือน้ำทะเล
ที่ลุ่มน้ำขังแบบน้ำจืดที่ก่อตัวขึ้นตามแม่น้ำหรือทะเลสาบขนาดใหญ่นั้นจำเป็นอย่างยิ่งที่ต้องอาศัยปริมาณน้ำฝนและน้ำท่วมตามฤดูกาลเพื่อรักษาความผันผวนของระดับน้ำตามธรรมชาติ ในขณะที่ที่ลุ่มน้ำขังแบบน้ำทะเล (มาบน้ำเค็ม) พบได้ตามชายฝั่งเขตร้อนและกึ่งเขตร้อน ที่ลุ่มน้ำขังบางแห่งมีสันดอนซึ่งถูกปกคลุมด้วยพืชน้ำหรือพรรณไม้ที่ทนน้ำท่วมเป็นครั้งคราว ที่ลุ่มน้ำขัง หรือ มาบ แบ่งออกเป็นสองประเภทหลัก ได้แก่ ที่ลุ่มน้ำขังแท้ หรือป่าบึงน้ำจืด (swamp forest) และที่ลุ่มน้ำขังรอยต่อ หรือบึงป่าไม้พุ่ม
ที่ลุ่มน้ำขังที่ใหญ่ที่สุดในโลกมักพบอยู่ตามแม่น้ำสายหลัก เช่น แม่น้ำแอมะซอน แม่น้ำมิสซิสซิปปี แม่น้ำคองโก เป็นต้น ในเขตหนาวทางตอนเหนือของประเทศแคนาดา คำว่า swamp ถือเป็นศัพท์ภาษาปากซึ่งใช้เรียกพื้นที่ชุ่มน้ำอื่น ๆ ซึ่งมีคำเรียกที่ถูกต้องกว่าว่า bog (พรุ) หรือ muskeg (พรุเขตหนาว)